Ludisburg, au Ludigsburg oder Ludwigsburg, (aml. Ludwigsburg), isch e Stadt z Bade-Wirttebärg, rund zwelf Kilometer nerdlig vu dr Innestadt vu Stuegert. Si isch d Chreisstadt un di grescht Stadt vum Landchreis Ludisburg, un no Esslenge am Necker di zwotgrescht Mittelstadt vu Bade-Wirttebärg. Zämme mit Kornweschte bildet Ludisburg e Mittelzäntrum fir d Umlandgmeine. Syt em 1. April 1956 isch Ludisburg e Großi Chreisstadt. S Stadtbild isch bregt dur s Residänzschloss.